Удзельнікам літаратурнага свята хацелася пажадаць такіх жа духоўных настаўнікаў. Для кожнага гэта могуць быць не толькі родныя ці педагогі. Ёсць асветнікі – Францыск Скарына, якога ўшаноўвалі з нагоды 500-годдзя нацыянальнага кнігадрукавання; ёсць класікі беларускай літаратуры – Янка Купала і Якуб Колас, 135-годдзе якіх адзначалі сёлета; ёсць сучасныя пісьменнікі. Святочныя ўражанні няхай увасобяцца ў новыя творы, што, магчыма, прагучаць на “Лунінскай восені-2018” – запрашэнне на сустрэчу ўдзельнікі цяперашняй ужо атрымалі...